AlexejDobrolubov/national_council_slovak_2010 huggingface dataset:
35. schôdza NR SR - 7.deň - A. dopoludnia
Dátum: 2025-06-05
Poslanec: Michelko, Roman (SNS)
Druh vystúpenia: Vystúpenie s faktickou poznámkou

28. Ďakujem. Ja len, aby sme nemali amnéziu. Vy, PS-ko, ste neboli v minulom volebnom volebnom období pri moci, tak vám to nevyčítam. Neviem, ako by ste sa zachovali, ale pri SaS-ke, ktorá podporuje tento zákon, tak tam je krásne vidieť ten obrovský rozdiel, že keď sme v opozícii, keď sme v koalícii. Osobný právnik Matoviča Lipšic bol horúcim kandidátom na generálneho prokurátora a nestal sa ním len a jedine kvôli tomu, že prezidentka jasne povedala, že tento človek s kolosálnym konfliktom záujmov by nemal byť. Ďalším horúcim kandidátom bol sudca Kliment. Obaja ľudia, ktorí neboli jeden jediný deň prokurátormi, neprešlo to len preto, že sa nakoniec rozhádal, bol člen Súdnej rady menovaný alebo dosadený v podstate Lipšicom, nie Lipšicom, Matovičom, keďže sa mu nesplnili niektoré veci, tak sám odišiel. Ja len, viete, my nie sme ľudia, čo majú amnéziu, čo si nepamätajú včerajšok, tak v prípade SaS-ky, ale aj ďalších koaličných partnerov, ktorí boli aj v minulosti, je to úplne smiešne, ak títo ľudia sa dneska zadúšajú, že ľudia s konfliktom záujmom a s kontaktmi na politikov nesmú byť generálnymi prokurátormi, lebo iba v minulom období sa umožnilo, že ľudia, ktorí jeden jediný deň svoje profesnej kariéry neboli prokurátormi, sa stali alebo mohli stať generálnym prokurátorom, tak najprv sa pozrite do zrkadla, pozrite sa, ako ste konali, keď ste boli pri moci a potom dávajte nejaké morálne, morálne múdra pre verejnosť. My si to pamätáme, my netrpíme amnéziou. Ďakujem. (Potlesk.)
35. schôdza NR SR - 3.deň - A. dopoludnia
Dátum: 2025-05-29
Poslanec: Michelko, Roman (SNS)
Druh vystúpenia: Vystúpenie v rozprave

34. Ďakujem za slovo. Veľmi telegraficky, pani poslankyňa, zákony sú všeobecné. Ako nemôžte ísť do úplných detailov a presne rozpisovať, že na čo všetko to má byť. Ako som povedal v úvodnom slove, jediný a základný cieľ je umožniť aj ministerstvu kultúry, aby mala grantovú schému. Čo sa týka obsahu, je na školách slobodne, či programy, ktoré budú podporované, si objednajú alebo nie. Takže keď nebudú profilu školy alebo riaditeľa alebo rodičovské rady, tak ako nemusia, to je len možnosť fakultatívna. Takže k tomu toľko a na pána Pročka nebudem ani kom... no. Prosím, idem načítať pozmeňovací návrh, ako som povedal, je z jednej strany legislatívno-technický, z druhej práve definuje obsah tých programov, ktoré by mali grantová schéma, grantové schémy na ministerstve kultúry poskytovať. Takže neviem, zastaviť čas alebo? Áno. Takže. 1. V čl. I bod 1 znie: „1. V § 2 sa odsek 1 dopĺňa písmenami h) a i), ktoré znejú: „h) ochrana a rozvoj nehmotného kultúrneho dedičstva, 2b) i) podpora a rozvoj vlastenectva a národného povedomia detí a mládeže.”. Poznámka pod čiarou k odkazu 2b znie: „ 2b) Dohovor na ochranu nehmotného kultúrneho dedičstva (oznámenie Ministerstva zahraničných vecí Slovenskej republiky č. 375/2006 Z. z.)."." 2. V čl. I bod 3 znie: „3. V § 5 ods. 1 za sa slovo „vyplniť" vkladajú slová „a zaregistrovať" a za slovo „vyplnenú” sa vkladajú slová „a zaregistrovanú."." 3. V čl. I bod 5 sa slová „e) až h)” nahrádzajú slovami „e) až i)”. 4. V čl. I bod 6 znie: „6. Za § 13 sa vkladá § 13a, ktorý vrátane nadpisu znie: „§ 13a Prechodné ustanovenie k úpravám účinným dňom vyhlásenia Žiadosti na účel podľa § 2 ods. 1 písm. c) predložené na základe výzvy zverejnenej do dňa účinnosti tohto zákona posudzuje a vyhodnocuje ministerstvo kultúry."." 5. V čl. II sa slová „1 . januára 2025” nahrádzajú slovami „dňom vyhlásenia". Ďakujem, skončil som.
35. schôdza NR SR - 3.deň - A. dopoludnia
Dátum: 2025-05-29
Poslanec: Michelko, Roman (SNS)
Druh vystúpenia: Vystúpenie

26. Ďakujem, pán predsedajúci. Tento návrh zákona má jediný cieľ. Ľudia z oblasti kultúry vedia, že všetky grantové, takmer všetky grantové schémy, ktoré sú v oblasti kultúry, idú cez Fond na podporu umenia, s výnimkou dvoch. Jedna je Obnov si svoj dom a existuje, ktorá je priamo pod ministerstvom kultúry, a druhá je takisto grantová schéma na podporu hendikepovaných. Cieľom tohto zákona je umožniť vznik nejakých ďalších grantových schém, ktoré, samozrejme, nepôjdu na úkor fondu, ktorý je definovaný, teda suma, ktorá je tam, je tam definovaná v zákone a bola teda navýšená o 10 mil. na 30 mil. Čiže toto ostane všetko tak. Ale pokiaľ ministerstvo vo svojich rezervách nájde prostriedky na iné ešte grantové schémy, tak tento zákon jej to umožní. Čiže to je podstata zákona. Súčasťou zákona je aj pozmeňujúci návrh, ktorý sa jedná, alebo precizuje niektoré veci ohľadne poskytovania týchto grantových schém. Sú tam niektoré veci administratívno-technického charakteru a definujú aj obsah grantových schém, ktoré by sa mali venovať, alebo na ktoré by boli zacielené tieto grantové schémy, ktoré by bolo priamo v gescii ministerstva. Je to relatívne krátky pozmeňujúci návrh, tak neviem. (Rečník sa obrátil k predsedajúcemu.) Dobre. Takže skončil som. V úvode potom iba som avizoval, že bude aj načítaný pozmeňovák.
22. schôdza NR SR - 8.deň - B. popoludni
Dátum: 2024-11-04
Poslanec: Michelko, Roman (SNS)
Druh vystúpenia: Vystúpenie s faktickou poznámkou

125. No bol som ubezpečený, nemám v tejto chvíli a nemienim dávať žiadnu faktickú, teda pozmeňujúci návrh. Bol som požiadaný, aby sa urobila jedna vec, ktorá je neutrálna, nikomu neškodí, nemala by byť že vôbec kontroverzná, jednoducho nová grantová schéma pre školy základné a stredné, aby z činností, ktoré sú zriaďovateľské alebo teda z kultúrnych aktivít, ktoré sú v zriaďovateľskej pôsobnosti ministerstva kultúry si mohli vyberať nejaké programy aj školy. Nič viac v tom nie je, nevidím v tom žiadnu záludnosť, ani nič podobné. V podstate dnes takéto aktivity, ako som povedal, kultúrne, podporné aktivity sú len cez verejnoprávne fondy a okrem tých dvoch projektov Obnovme si svoj dom a ešte tuším jedna grantová schéma, nemá ministerstvo takéto schémy. Ak urobí takúto schému, nevidím v tom žiaden dôvod. Urobí nejakú výzvu, školy si budú môcť žiadať z diapazónu toho, čo budú ponúkať. Bude tam možno symbolické jedno euro, lebo keď je niečo zadarmo, tak si to ľudia necenia. Nemám žiadnu informáciu, že by tam malo niečo ďalšie nasledovať, je to podľa mňa nekontroverzná norma, nemám prečo nepomôcť alebo nemám prečo sa nejakým spôsobom, nič v tom nehľadajte, ja v tom nič nevidím, ani nehľadám a bol som ubezpečený, že nikto také niečo nebude chcieť. Ak bude chcieť nejakú zásadnú zmenu dať, tak potom nech pozmeňovák robí niekto iný. Ďakujem.
22. schôdza NR SR - 8.deň - B. popoludni
Dátum: 2024-11-04
Poslanec: Michelko, Roman (SNS)
Druh vystúpenia: Vystúpenie

119. Ďakujem, pán predsedajúci. Zmyslom tohto zákona je nový účel, ktorým poskytujú dotácie zo štátneho rozpočtu, podpora rozvoja vzťahu nehmotného kultúrneho dedičstva, ktorou sa rozširuje možnosť poskytovania dotácií na účel sprístupnenia kultúrnych hodnôt žiakom, pedagogickým zamestnancom základných a stredných škôl aj iným spôsobom než len cez kultúrne poukazy. Skracuje sa tak minimálna doba na odstránenie nedostatkov preto, aby to nebol problém, to vysvetlím, a žiadosť o poskytnutie dotácie upravuje možnosť, aby žiadosti boli na vybrané účely. Tieto účely posudzuje a vyhodnocuje priamo ministerstvo kultúry, pokiaľ to nebude robiť komisia. Je množstvo inštitúcií v zriaďovateľskej pôsobnosti ministerstva kultúry, ktoré vydávajú rôzne kultúrne aktivity, či už sú to divadlá, galérie a rôzne iné kultúrne inštitúcie a popri poukazoch je možné, aby sa urobila špeciálna grantová schéma, ktorá bude ponúkať takéto kultúrne aktivity a školy si ich budú môcť nejakým spôsobom objednať. Dnes je to tak, že vlastne všetky kultúrne aktivity sú podporované cez verejnoprávne fondy, či už KULT MINOR, Audiovizuálny fond, alebo Fond na podporu umenia, a vlastne na ministerstve sú len Obnov si svoj dom a ešte jeden program pre hendikepovaných. Toto by mal byť ďalší, ktorý dá vejár možností pre školy, základné a stredné školy a umožní, aby kultúrne aktivity boli prístupné aj žiakom a študentom. Pýtal som sa, prečo sa tam skracuje, keď príde nejaká žiadosť a sú tam nejaké chyby, musí sa 15 dní čakať a znova sa to vracia a podobne. Čiže nato, aby sa rýchlejšie prípadné nedostatky dali, sa skracuje tá lehota, aby tie poukazy, respektíve, aby tie kultúrne aktivity boli prístupné rýchlo a bez nejakých väčších bariér. Čiže toto je zmysel tohto zákona, umožniť novú grantovú schému, ktorá umožní využívať to, čo je v zriaďovateľskej pôsobnosti ministerstva kultúry pre školy základné a stredné. Ďakujem.
39. schôdza NR SR - 12.deň - A. dopoludnia
Dátum: 2025-09-26
Poslanec: Mažgút, Ján (SMER - SD)
Druh vystúpenia: Vystúpenie s faktickou poznámkou

Ďakujem pekne pán predseda. Páni ďakujem za vaše faktické poznámky. Budem veľmi stručný o to výstižnejší. Tibor absolútny súhlas s tým, že keď už zoberieme do úvahy tie média, ktoré som aj ja spomínal v rámci svojho výstupu, ktoré patria súkromným oligarchom a premostím jeden z nich ako redaktor jedného mnou spomínaného denníka, ku ktorému sa dostane v súvislosti s pánom Ľuptákom. Ale je smutné, je smutné, že verejnoprávna televízia nemala ani len záujem, nie to ešte ochotu prenášať to čo sa deje v sále Národnej rady, keď sa prerokováva takýto závažný bod. No a pán kolega Lupták vo svojej faktickej poznámke spomenul otca pána Šimečku. Myslel som si, že sa k tomu nedostanem. Myslel som si, že sa k tomu nedostaneme ale využijem túto príležitosť. Ja nebudem komentovať človeka, ktorý sa na adresu zavraždeného amerického politika vyjadril spôsobom, že tak mu treba, lebo si to zaslúžil.
39. schôdza NR SR - 12.deň - A. dopoludnia
Dátum: 2025-09-26
Poslanec: Mažgút, Ján (SMER - SD)
Druh vystúpenia: Vystúpenie v rozprave

Pán predseda veľmi pekne vám ďakujem za slovo. A zároveň mi jedným dychom dovoľte poďakovať sa aj mojim kolegom, ktorí mi vyšli v ústrety, keď som ich poprosil, aby som sa mohol predbehnúť v zapísanom poradí. A hlavne z toho dôvodu, že chcem ešte stále využiť situáciu do 11-tej hodiny. To určite stihnem. A využiť situáciu, ktorú my tu v sále vidíme ale žiaľ občania Slovenskej republiky túto možnosť nemajú. Tak im ju aspoň verbálne sprostredkujem. Aj napriek tomu, že prerokovaný bod sa týka zlyhania terajšej opozície a zneužívania či skoro využívania systému v rokoch 2019 až 2023 poťažmo 4, tak už vo svojom úvodnom slove pán navrhovateľ charakterizoval neprítomnosť alebo skôr zbabelosť poslancov z opozície, ktorí do nohy zmizli. Presne tak ako do nohy zmizli pri hlasovaní o konsolidácii. Ale ja sa tomu absolútne vôbec nečudujem. Pretože ja rozumiem tomu, že obhajovať neobhajiteľné môže byť rovnako ťažké tak pri konsolidácii, z ktorou vraj nesúhlasili a nakoniec ten svoj prejav nesúhlasu prejavili tak, že ušli zo sály a rovnako tak sa nevedia postaviť ani ku tejto téme. Čo je pre mňa vážené kolegyne a milí kolegovia viac zarážajúce je neúčasť médií hore na balkóne, tak ako som to vo svojom úvode povedal, že chcel som stihnúť ešte tento moment. A ich čo? Nezáujem? Ignorácia danej témy? Alebo skôr sú tam neni kvôli tomu, že sa to týka ich liblinga vraj lídra opozície pána Šimečku? No ja môžem tomu rozumieť vzhľadom na to, že je piatok tesne pred jedenástou. Príprava na víkend. No kiež by to tak bolo, ale skôr si myslím dámy a páni a priam to až vidím tie horúce telefónne linky v Denníkoch N, SME či v portále Aktuality, kde redaktori a podaktorí z nich rodinne prípadne inak previazaní na predstaviteľov opozície či dokonca samotného predsedu Progresívneho Slovenska pána Šimečku horlivo vymýšľajú titulky o nejakej dymovej clone alebo, lebo konsolidácii, lebo ústave, lebo, lebo čo? Lebo Fico? No nie dámy a páni. V tomto konkrétnom prípade tu stojíme preto, lebo Šimečka. A to sa vám vážené média nepáči. Preto ste sa vyparili, tak ako aj opozícia, ktorá, ktorú všemožne podporujete a robíte za ňu špinavú robotu. Ale ako sa hovorí. Nádej umiera posledná. O pár minút, o 7 minút, o jedenástej hlasujeme o ústave a to si teda ako vás vážené média ako vás poznám nenecháte ujsť. Strážne psy demokracie vypustia z ohrady, budete štekať, hrýzť, naháňať a potom sa budete čudovať, že vás nikto, nikto v tejto spoločnosti vďaka vašej neobjektivite a zaujatosti neberie vážne. Zlyhali ste a robíte to úmyselne. Tak ako vraj zlyhala pani Šimečková a urobila to úmyselne. Ďakujem pekne.
39. schôdza NR SR - 12.deň - A. dopoludnia
Dátum: 2025-09-26
Poslanec: Mažgút, Ján (SMER - SD)
Druh vystúpenia: Vystúpenie v rozprave

Ďakujem za slovo pán predseda. No Marián ty si v tom svojom príspevku aj ty teda si v tom svojom príspevku opäť raz spomenul fond na podporu umenia FPÚ a mne sa po tých tvojich slovách tlačí na jazyk otázka, že prečo teda pani Jaurová svojho času tak vehementne a zanietenie bojovala práve proti zmenám, ktoré sa mali udiať vo fonde na podporu umenia?
39. schôdza NR SR - 12.deň - A. dopoludnia
Dátum: 2025-09-26
Poslanec: Mažgút, Ján (SMER - SD)
Druh vystúpenia: Vystúpenie s faktickou poznámkou

Ďakujem pekne pán predseda. No, pán podpredseda a pán predkladateľ, to čo tu bolo uvedené, mne to tak veľmi nápadne, ale fakt len tak že veľmi nápadne pripomína prípad nášho bývalého daňového podvodníka z východu, pána Kisku, ktorý tak nejak zázračne po prijatí účinnej ľútosti a doplatenia toho daňového rozdielu, funguje v podstate ďalej. A na druhej strane pán podpredseda, ty si povedal v tom svojom vystúpení, že budeš veľmi podrobný a nazval si toto celé tu, že Šimečkov karusel. No podľa tých informácií, ktoré tam boli uvedené a veľmi pozorne som ich počúval, tak mne to skôr príde ako subvenčný podvod, čo si teda aj ku koncu toho svojho príhovoru povedal a bez ohľadu na to, či sme alebo nie sme vyšetrovatelia, tak by sme mali tie veci pomenovávať správnymi výrazmi a vôbec by sme sa nemali strániť toho aj tento konkrétny prípad pomenovať subvenčným podvodom. Ďakujem pekne.
35. schôdza NR SR - 15.deň - B. popoludní
Dátum: 2025-06-18
Poslanec: Mažgút, Ján (SMER - SD)
Druh vystúpenia: Vystúpenie s faktickou poznámkou

42. (Krátka pauza pre nefunkčnosť mikrofónu.) Teraz, výborne. Ďakujem pekne, pán predsedajúci. Kolegyne, kolegovia, vám za faktické poznámky. Mimoriadne ma teší, že môžem začať práve pani Mesterovou. Ďakujem za, ako to mám povedať, usmernenie? Alebo poučenie? Ja som si doteraz myslel, že tá liberálna kaviareň frčí na tekvicových latečkách, ale vy ste povedali čo? Filter? Dobre vedieť. Pán Dubéci ma už medzičasom, dúfam, že nepoviem nič tajné, tak nepriamo pozval ku sebe, tak budem vedieť, že keď tam prídem niekedy na návštevu, tak si donesiem svoju kávu. Pán Dostál, neviem, vnímam to tak trošku s prižmúrením obidvoch očí ako snahu o vtipnú faktickú poznámku, ktorá ale asi bola určená pre vaše publikum, kam ja, bohužiaľ, alebo v tomto prípade, chvalabohu, nepatrím. Pán Štefunko, ja som si myslel, že iba u nás v klube je veštica, ale vidím, že aj v PS-ku sú ľudia s nadprirodzenými schopnosťami. Rišo, ak teda ťa môžem takto osloviť, ja som včera dostal jednu faktickú, ktorá bola rozdelená na cukor a bič, a keď si ty začal hovoriť svoju faktickú, tak tiež som okrem toho cukru čakal aj bič, ktorý teda nakoniec ani neprišiel, ak som ju teda správne pochopil, čo teda niektorí tvoji kolegovia spochybňujú, ale myslím si, že som to správne pochopil, takže ďakujem za ten cukor. Trošku odbočím, bol som si u tých lekárov dať zmerať, mám trošku zvýšenú hladinu cukru, takže opatrne s tým. A pokiaľ si sa pýtal na jedného podpredsedu parlamentu, nuž nemusí mať každý vo všetkom pravdu. Marián, tebe tiež, ak teda môžem takto tykajúc ti povedať, že sám veľmi dobre vieš, že ten príklad, ktorý som použil na PS-ko o nepriateľovi, úhlavnom, pardon, no nebudem to opakovať, skrátka dobre. Ty ako bývalý politik vládnej koalície musíš vedieť, že v koalícii to funguje trošku ináč. Je priateľ, úhlavný nepriateľ a koaličný partner. Tibor, ďakujem. Dano, tiež ďaku... (Prerušenie vystúpenia časomerom.)
35. schôdza NR SR - 13.deň - B. popoludní
Dátum: 2025-06-16
Poslanec: Mažgút, Ján (SMER - SD)
Druh vystúpenia: Vystúpenie s faktickou poznámkou

245. Ďakujem pekne, pán predseda. No, skúsim to veľmi skrátiť a zrýchliť. Reakcia na pani kolegyňu Jurík, aha, výborne. No, myslím si, že keď ešte 74-krát počas tejto rozpravy spomeniete list adresovaný Borisovi Suskovi, respektíve ministerstvu spravodlivosti, tak vám ho možno aj prečíta. Pani kolegyňa Mesterová, čo k tomu dodať bez toho, aby som bol čo i len čiastočne osobný? Ja som pracoval tých ostatných pätnásť rokov, keď ste sa ma pýtali, že kde som bol. A nepracoval som ako niekto, kto menil ústavu, respektíve zakladal šanóny niekde do knižnice. Pani Kolíková, v podstate tá istá reakcia ako na pani Jurík, to znamená, že vo vašom prípade už len 73-krát stačí spomenúť ten list Európskej únie a vlastne vy ste ho vo svojej faktickej poznámke spomenuli dvakrát, čiže už len 72. A na adresu kolegyne Bihariovej, ďakujem za podnet. Kým doteraz sme boli SMER - SSD, čiže slovenská sociálna demokracia, tak dám podnet na premenovanie toho jedného "S" na suverénna sociálna demokracia. Ďakujem pekne.
35. schôdza NR SR - 3.deň - B. popoludní
Dátum: 2025-05-29
Poslanec: Mažgút, Ján (SMER - SD)
Druh vystúpenia: Vystúpenie s faktickou poznámkou

24. Ďakujem pekne, pán minister, za sprostredkovanú odpoveď od pána ministra zahraničných vecí, ale dovolil by som si využiť vašu prítomnosť, respektíve tie slová, ktoré ste teraz vyslovili ako vlastnú poznámku. Uviedli ste, že Spojené štáty americké teda najvyšším, najvyššou mierou prispievajú do tohto rozpočtu, to je asi všetkým jasné. Každopádne sú aj európske krajiny, napríklad také Poľsko, ktoré by úplne pokojne bolo za to, aby to bolo viac ako tých 5 %, ale moja otázka je, že jednak spomenuli ste ten skokový nárast, že kam až to teda podľa vášho názoru môže viesť, keď teraz hovoríme o 5 % a sami vieme, ako vyzerá geopolitická situácia, a zároveň v prípade, že by sa to teda stopercentne týkalo aj Slovenskej republiky, že by sme súhlasili s takýmto navýšením na 5 %. Tak v kontexte našich projektov duálneho využitia, ktoré teda sa v poslednej dobe spomínajú aj z vašich úst, aj z úst pána premiéra, tak ako by sa to dalo využiť potom na tieto projekty, respektíve v akej sú možno fáze, či plánujete ešte niečo ďalšie a podobne. Ďakujem pekne.
33. schôdza NR SR - 14.deň - B. popoludní
Dátum: 2025-04-15
Poslanec: Mažgút, Ján (SMER - SD)
Druh vystúpenia: Vystúpenie s faktickou poznámkou

281. Ďakujem pekne. Toto bol snáď asi jeden, 23.23 h, tuším, že sa to začalo, to bol asi jeden z najemotívnejších výkonov, aký som tu počas tejto § 29a rozpravy zažil. A vzhľadom na to, pán kolega, že teda ste vyčerpali všetok svoj pridelený čas, tak skôr to bude asi taká faktická otázka. Skúsim to zarámcovať do poučky. (Reakcia z pléna.) Do, do poučky, pretože už toto bolo niekoľkokrát spomenuté, že niekto robí pre niekoho kampaň. No takto, pokiaľ ste tak neschopní, pokiaľ ste tak neschopní, že si tú kampaň neviete robiť, tak sa nesťažujte, že ju robí nejaká agentúra. A len tak pre vysvetlenie, pán kolega, nemáte čas, tak mi do toho neskáčte a neoberajte ma o môj, aj keď ho mám teda dosť, ale akákoľvek agentúra, akákoľvek firma, akákoľvek spoločnosť, ktorá tú kampaň vedie, tak je v zmysle zákona povinná do určitej doby, do určitej lehoty vystaviť takzvanú záverečnú správu. Tak by som vás chcel veľmi pekne poprosiť, môžeme si to niekedy tam v bufete vzadu vo fajčke povedať, že kde tam vidíte porušenie zákona, že to tá spoločnosť (reakcia z pléna), aká transparentnosť? Ešte raz, záverečná správa, záverečná správa, ktorú je povinná tá spoločnosť predložiť volebnej komisii, ešte stále mám 42 sekúnd, tak neviem, čo sa rozčuľujete, ja vám to poviem aj desaťkrát. Záverečná správa, ktorú tá spoločnosť predloží Ústrednej volebnej komisie, komisii, kde sú uvedené absolútne všetky finančné transakcie, ktoré v rámci tej kampane boli uskutočnené. Okrem toho je tam ďalšia vec, ktorú som dneska spomenul, a to je transparentný účet. Ale ja chápem, že pokiaľ vy takto, pani Mesterová, kľud. Dobre? Ste veľmi prchká o 23.30 h, akože až mi to je (rečník hlasno potiahol nosom) divné. Čiže transparentný účet, kde sú rovnako vedené všetky transakcie a záverečná správa, pán kolega, ak vám to nič nehovorí, skúste si to naštudovať, zákon o financovaní a o... (Prerušenie vystúpenia časomerom.)
23. schôdza NR SR - 2.deň - B. popoludni
Dátum: 2024-11-27
Poslanec: Migaľ, Samuel (HLAS - SD)
Druh vystúpenia: Vystúpenie

208. Ďakujem za slovo. Ďakujem za tieto pripomienky alebo tieto poznámky. Samozrejme, pri uvažovaní a pri tvorbe tohto zákona aj tým, že náš stranícky rezortný minister je práve gestorom a je ministrom vnútra teda, a tak chceli sme zase otvoriť a fokusovať sa na ministerstvo vnútra, teda na zložky, ktoré spadajú, ale potom aj po vnútornej diskusii v rámci nás štyroch ako predkladateľov sme samozrejme uznali za vhodné, že áno, prečo nie, prečo to nedať aj vojakom, ktorí tiež povedzme, asi ich nemáme veľa, ktorí sú nasadení, teda je ich dosť, ktorí sú nasadení v misii, alebo že by prichádzali tam o život, nie je to pravidlom. Možno pri zásahu pri povodniach alebo podobne, kde zasahujú tieto zložky, aj ostatné, koniec koncov keď sa na to pozrieme ekonomicky, lebo musíme sa na to pozerať aj cez čísla, ja si veľmi želám, aby to štátny rozpočet stálo nulu, hej? Stálo nulu. Takže ja budem veľmi rád, keď sa ozbrojeným zložkám a ľuďom, ktorí slúžia v týchto zložkách, nič nestane a že na to nebude vôbec nutné vyplácať takýto príspevok. Takže áno, poďme sa o tom baviť, budeme to mať na brannobezpečnostnom výbore, otvorme tú debatu, diskusiu a ja som veľmi otvorený, naozaj nevyhradzujem sa voči nikomu v tejto diskusii, budem rád, keď sa nám podarí urobiť dobrý zákon. Ešte čo by som možno dodal a tiež to prišlo ako myšlienka, ďalej už potom ako bol tento návrh zákona podaný, možno neviazať sa na tú konkrétnu sumu, tých 50-tisíc eur, ale aby sme sa okolo nej hýbali a zaindexovať ju násobkom minimálnej mzdy alebo podobne. Čiže poďme to dokreovať, absolútne s tým súhlasím a poďme naozaj urobiť zákon pre všetkých ľudí pracujúcich v týchto bezpečnostných zložkách. Týka sa to zvlášť tých, ktorí naozaj majú veľké riziko spojené s ich povolaním a tak aby ich rodiny naozaj sa mohli v prípade, že sa im niečo stane, spoľahnúť na silný štát. Ďakujem pekne, skončil som. Budem rád, keď tento zákon podporíte v prvom čítaní a poďme sa baviť potom o ďalších detailoch v druhom čítaní. Ďakujem veľmi pekne.